དེ་ཡང་ངེད་ཚོ་བོན་ཕྲུག་རྣམས་ནས་ངེད་ཚོའི་འགན་འཁྲི་དེ་བོན་གྱི་རིག་གཞུང་དང་རྒྱལ་རབས་ལོ་རྒྱུས་ཁོ་ནར་སློབ་སྦྱོང་བྱ་རྒྱུ་དེ་རེད་ཅེས་དེ་འདྲ་མ་དགོངས་པར།ཨང་དང་པོ་གཞི་དེ་དེ་ཉིེད་ཡིན་པའི་སྟེང་སློབ་ཕྲུག་སོ་སོའི་རིག་པའི་རྣམ་དཔྱོད་དང་།སློབ་སྦྱོང་བྱ་དུས་ཀྱང་སློབ་ཚན་གང་གི་ཐད་རང་གི་སྤྲོ་བ་དང་མོས་པ་ཤུགས་ཆེ་བ་ཡོད་པ་དེ་ངོ་ལེགས་པར་འཕྲོད་པར་བྱས་ཏེ་སློབ་གཉེར་ཚད་ལྡན་གནང་དགོས་པ་ཡིན།དེ་ཡང་གཙོ་བོ་རང་ཉིད་ཀྱི་ངོ་བོ་དང་བོན་པོ་ཡིན་པ་དེ་བཞིན་བོན་པོ་ཡིན་པའི་འགན་འཁྲི་དེ་དྲན་པ་མ་བརྗེད་པར་དུས་ཀུན་ཏུ་ཡིད་ལ་བཅང་ནས་སོ་སོའི་དམིགས་ཡུལ་དེར་བློ་སེམས་གཅིག་ཏུ་སྒྲིམས་ནས་སློབ་གཉེར་གནང་དགོས།